|  |
| --- |
| **মুক্তিযুদ্ধ বিষয়ক মন্ত্রণালয়** |

**১.0 ভূমিকা**

স্বাধীনতা বাঙালি জাতির শ্রেষ্ঠ অর্জন। ১৯৭১ সালের ১৬ই ডিসেম্বর, দীর্ঘ নয় মাস রক্তাক্ত লড়াইয়ের মাধ্যমে স্বাধীনতার চূড়ান্ত বিজয়ে লাল সবুজের সূর্যখচিত পতাকা বাংলার আকাশে উদিত হয়। লাখো শহিদের রক্ত, মুক্তিযোদ্ধাদের সর্বোচ্চ ত্যাগ এবং হাজারো মা-বোনের সম্ভ্রমের বিনিময়ে এ স্বাধীনতা অর্জিত হয়েছে। গণতন্ত্র সুপ্রতিষ্ঠিত, শোষণ বঞ্চনার অবসান, অর্থনৈতিক সমৃদ্ধি অর্জন এবং আত্ম-নির্ভরশীল ও মর্যাদাসম্পন্ন জাতি হিসেবে বিশ্বের দরবারে প্রতিষ্ঠাই হলো মহান মুক্তিযুদ্ধের চেতনা। মহান মুক্তিযুদ্ধের চেতনাকে উজ্জীবিত করার মাধ্যমে মুক্তিযুদ্ধের মর্যাদাকে সমুন্নত রাখা এবং সর্বোপরি জাতির শ্রেষ্ঠ সন্তান মুক্তিযোদ্ধাদের প্রাপ্য সম্মান ও বিভিন্ন সুযোগ-সুবিধা প্রদান করার দায়িত্ব মুক্তিযুদ্ধ বিষয়ক মন্ত্রণালয়ের উপর অর্পণ করা হয়েছে। একটি স্বাধীন সার্বভৌম জাতি হিসেবে বিকশিত হতে হলে জাতীয় জীবনের সকল ক্ষেত্রে নারীর অংশগ্রহণ নিশ্চিত করতে এ মন্ত্রণালয় তার উপর অর্পিত দায়িত্ব পালন করে যাচ্ছে।

**২.0 আইন, পরিকল্পনা দলিল ও নীতিমালায় বর্ণিত নারী উন্নয়নে মন্ত্রণালয়/বিভাগের ম্যান্ডেট**

জাতীয় মুক্তিযোদ্ধা কাউন্সিল আইন-২০০২ এবং Rules of Business, 1996-এর Schedule 1-এ প্রদত্ত ক্ষমতাবলে এ মন্ত্রণালয় নারী উন্নয়নে কাজ করে থাকে। মুক্তিযুদ্ধে অংশগ্রহণপূর্বক মহান স্বাধীনতা যুদ্ধে ভূমিকা রাখার জন্য নারী ও পুরুষ উভয় ক্যাটাগরিতে বীর মুক্তিযোদ্ধাদের গেজেট প্রকাশ করা হয়ে থাকে। এছাড়া, বীরাঙ্গনা নারীদেরও মুক্তিযোদ্ধা হিসেবে স্বীকৃতি প্রদান করা হয়েছে। মুক্তিযোদ্ধা পরিবারের নারী সদস্যদের স্বাবলম্বী হওয়ার মাধ্যমে তাদের আর্থ-সামাজিক নিরাপত্তা বৃদ্ধি করাসহ নারীর ক্ষমতায়নে ভূমিকা রেখে চলেছে এ মন্ত্রণালয়।

**৩.0 মন্ত্রণালয়/বিভাগ/দপ্তর/সংস্থায় কর্মরত এবং উপকারভোগী নারী ও পুরুষের তথ্য**

**৩.১ কর্মরত নারী ও পুরুষের তথ্য**

| **প্রতিষ্ঠান** | **মোট** | **পুরুষ** | **নারী** | **নারীর শতকরা হার** |
| --- | --- | --- | --- | --- |
| সচিবালয় | ৮১ | ৬৭ | ১৪ | ১৭.0 |
| জাতীয় মুক্তিযোদ্ধা কাউন্সিল (জামুকা) | ২৫ | ২১ | ৪ | ১৬.0 |
| মুক্তিযোদ্ধা কল্যাণ ট্রাস্ট | ১৭৯ | ১৭৩ | ৬ | ৩.0 |
| **মোট :** | **২৮৫** | **২৬১** | **২৪** | **8.4**  |

**৩.২ উপকারভোগী নারী ও পুরুষের তথ্য**

| **প্রতিষ্ঠান/সংস্থা** | **মোট** | **পুরুষ** | **নারী** | **নারীর শতকরা হার** |
| --- | --- | --- | --- | --- |
| সচিবালয় | ২,০৫,৭২৮ | ১,১১,০৯৩ | ৯৪,৬৩৫ | ৪৬.0 |
| জাতীয় মুক্তিযোদ্ধা কাউন্সিল (জামুকা) | - | - | - | - |
| মুক্তিযোদ্ধা কল্যাণ ট্রাস্ট | ২৪,৬১৮ | ১১,৪৭৫ | ১৩,১৪৩ | ৫৩.0 |
| **মোট :** | **২,৩০,৩৪৬** | **১,২২,৫৬৮** | **১,০৭,৭৭৮** | **46.8** |

**4.০ মন্ত্রণালয়/বিভাগের বাজেটে নারীর হিস্যা**

(কোটি টাকায়)

| **বিবরণ** | **বাজেট 20২4-25** | **সংশোধিত 2023-২4** | **বাজেট 2023-২4** | **প্রকৃত 2022-23** |
| --- | --- | --- | --- | --- |
| **বাজেট** | **নারীর হিস্যা** | **সংশোধিত** | **নারীর হিস্যা** | **বাজেট** | **নারীর হিস্যা** | **প্রকৃত** | **নারীর হিস্যা** |
| **নারী** | **শতকরা হার** | **নারী** | **শতকরা হার** | **নারী** | **শতকরা হার** | **নারী** | **শতকরা হার** |
| মোট বাজেট |  |  |  |  |  |  |  |  |  |  |  |  |
| বিভাগের বাজেট |  |  |  |  |  |  |  |  |  |  |  |  |
| উন্নয়ন বাজেট |  |  |  |  |  |  |  |  |  |  |  |  |
| পরিচালন বাজেট |  |  |  |  |  |  |  |  |  |  |  |  |

সূত্র : আরসিজিপি ডাটাবেইজ

**৫.0 মন্ত্রণালয়ের অগ্রাধিকারসম্পন্ন ব্যয়খাত/কর্মসূচিসমূহের মাধ্যমে নারী উন্নয়নের প্রভাব**

| **অগ্রাধিকারসম্পন্ন ব্যয়খাত/কর্মসূচিসমূহ** | **নারী উন্নয়নে এর প্রভাব (প্রত্যক্ষ ও পরোক্ষ)**  |
| --- | --- |
| যুদ্ধাহত মুক্তিযোদ্ধা, শহিদ ও মৃত মুক্তিযোদ্ধা পরিবারের সদস্যগণের জন্য রাষ্ট্রীয় সম্মানি ভাতা, রেশন এবং খেতাবপ্রাপ্ত ও সাধারণ মুক্তিযোদ্ধাদের সম্মানি ভাতা ও যুদ্ধাহত মুক্তিযোদ্ধাদের চিকিৎসা ভাতা প্রদান | মুক্তিযোদ্ধাদের পুনর্বাসন ও আত্মকর্মসংস্থানের উদ্দেশ্যে ৩৯.২৫ কোটি টাকার ঘূর্ণায়মান তহবিল থেকে বিগত তিন বছরে প্রায় ৪৮,৩৫৩ জন মুক্তিযোদ্ধা এবং তাঁদের পোষ্যদেরকে বিভিন্ন ট্রেডে প্রশিক্ষণ প্রদানসহ এ পর্যন্ত ৪৫,৪২৯ জনকে ক্ষুদ্রঋণ প্রদান করা হয়েছে। এসকল প্রশিক্ষণার্থী এবং ক্ষুদ্রঋণ গ্রহীতার মধ্যে উল্লেখযোগ্য সংখ্যক নারী সদস্য রয়েছে। এর ফলে মুক্তিযোদ্ধা পরিবারের নারী সদস্যদের কর্মসংস্থানের সুযোগ সৃষ্টির পাশাপাশি তাঁদের সামাজিক নিরাপত্তা নিশ্চিত হচ্ছে।  |
| মুক্তিযোদ্ধাদের কল্যাণ ও পুনর্বাসন | সারাদেশে ভূমিহীন ও অসচ্ছল মুক্তিযোদ্ধাদের জন্য বাসস্থান নির্মাণের লক্ষ্যে উন্নয়ন প্রকল্প গ্রহণ করা হয়েছে। এ প্রকল্পের আওতায় ভূমিহীন ও অসচ্ছল মুক্তিযোদ্ধাদের জন্য বাসস্থান নির্মাণের লক্ষ্যে উন্নয়ন প্রকল্প গ্রহণ করা হয়েছে। এ প্রকল্পের আওতায় ভূমিহীন ও অসচ্ছল মুক্তিযোদ্ধাদের অনুকূলে মোট ৩০,০০০টি বাড়ি নির্মাণ করে হস্তান্তর করা হবে। প্রকল্পের আওতায় ইতোমধ্যে ৫,০০০টি বাড়ি নির্মাণ কাজ সম্পন্ন করাসহ হস্তান্তর করা হয়েছে। অবশিষ্ট বাসস্থান নির্মাণের কাজ শীঘ্রই সমাপ্ত হবে। এতে করে বীর মুক্তিযোদ্ধা ও তাঁদের পরিবারের নারী সদস্যদের আর্থসামাজিক উন্নয়ন ঘটবে।  |

**6.0 নারী উন্নয়নে মন্ত্রণালয়/বিভাগের সাম্প্রতিক সময়ের উল্লেখযোগ্য সাফল্য**

বর্তমান সরকার নারী মুক্তিযোদ্ধাদের (বীরাঙ্গনা) তালিকা গেজেট আকারে প্রকাশের কার্যক্রম গ্রহণ করেছে। সম-অধিকারের লক্ষ্যে নারী মুক্তিযোদ্ধাদের মুক্তিযোদ্ধা সম্মানি ভাতা প্রদানের ব্যবস্থা গ্রহণ করা হয়েছে। এতে করে নারী মুক্তিযোদ্ধাদের আর্থ-সামাজিক অবস্থার উন্নয়ন হচ্ছে। ২০২২-২৩ অর্থবছরে এ পর্যন্ত মোট ৪৭৩ জন নারী মুক্তিযোদ্ধা (বীরাঙ্গনা)-কে অন্তর্ভুক্ত করে গেজেট প্রকাশ করা হয়েছে। মুক্তিযোদ্ধা ও তাদের পোষ্যদের আত্মনির্ভরশীল, স্বাবলম্বী ও দক্ষ জনশক্তি হিসেবে গড়ে তোলার প্রয়াসে বিভিন্ন ট্রেডে প্রশিক্ষণসহ বিআরডিবির মাধ্যমে ক্ষুদ্রঋণ প্রদান করা হচ্ছে। যুদ্ধাহত এবং শহিদ পরিবারের ১২,০৩৩ জন উপকারভোগীকে স্বল্পমূল্যে রেশন প্রদান করা হচ্ছে।

**7.0 নারী উন্নয়নের লক্ষ্যমাত্রা অর্জনে প্রতিবন্ধকতাসমূহ**

* মহান স্বাধীনতা যুদ্ধে নারীগণ প্রত্যক্ষ বা পরোক্ষভাবে অংশগ্রহণ করেছিলেন। প্রত্যক্ষ সমরে অংশ নেয়া অনেকেরই যথাযথ তথ্য-উপাত্ত নেই। তাদের তথ্য-উপাত্ত সংগ্রহপূর্বক যথাযথ সম্মান প্রদানের বিষয়টি একটি বড়ো চ্যালেঞ্জ।

**8.0 ভবিষ্যৎ করণীয় সম্পর্কে সুপারিশ**

* নারী মুক্তিযোদ্ধাদের তথ্য ও উপাত্ত সংগ্রহ করে তাদের তালিকা প্রণয়ন ও ডাটাবেইজ তৈরি করা; এবং
* সরাসরি সম্মুখ সমরে অংশগ্রহণকারী নারী মুক্তিযোদ্ধাদের গৌরবোজ্জ্বল ভূমিকা প্রচারের ব্যবস্থা গ্রহণ করা।